Dwi wedi rhoi cyflwyniad byr i fyd HTML a CSS, felly dyma cael ein dwylo'n fudur a dysgu i chwarae o gwmpas.
Y ffordd hawsaf o newid pryd a gwedd y blog yw drwy newid rhinweddau (properties) y testun. Mae gan y testun nifer o rinweddau gellir eu newid, ac nid dim ond math a maint:
Pa deulu mae'r ffont yn perthyn e.e. Arial, Times ayyb; neu monospace, serif, sans-serif
dewis o italic, normal neu oblique.
Dewis o normal neu small-caps
Dewis o normal, bold, bolder, lighter, 100, 200, 300, 400, 500, 600, 700, 800, 900
Maint y ffont, i'w nodi gyda xx-small, x-small, small, medium, large, x-large, xx-large; neu gyda px neu em.
Lliw y ffont
Mae hefyd yn bosib i newid rhinweddau blociau testun:
Faint o fwlch sydd rhwng y geiriau.
Faint o fwlch sydd rhwng y llythrennau.
Newid y testun i unai capitalize, uppercase, lowercase, none.
Fformatio'r paragraff i left, right, center, justify.
Yr indentation o'r linell gyntaf.
Y bwlch rhwng y llinellau.
Mae mwy o wybodaeth am hyn ar gael ar wefan y W3C.
Mae nifer o'r rhinweddau hyn yn defnyddio px (picsel) neu em. Er engraifft, gellir rhoi maint y testun yn
Y broblem gyda hyn ydi ei fod yn atal i ddefnyddwyr allu newid maint y testun ar y sgrin (e.e. rhai a nam gweld) os ydynt yn defnyddio IE. Ffordd safonol yw defnyddio ems, sydd yn relative. Yn bersonol, dwi'n rhoi maint y testun yn y tag corff:
Bydd maint y ffont yn unffurf, drwy gydol y ddogfen, gan adael i mi newid y tagiau h1, h2 ayyb.
Mae engraifft wych o hyn ar wefan Rentokil. Os yw'r testun yn cael ei fwyhau (FF:Ctrl a +; IE: View>Text Size>Larger; Safari:?sori!) mae gweddill y wefan hefyd yn newid hefyd. Os yw'r ffont mewn px, nid yw hyn yn bosib*.
Dyna be sy'n bosib gwneud i'r testun, ond sut mae'n gweithio?
Mae CSS yn defnyddio selectors. Yn yr engraifft uchod, defnyddiais dag y body. Mae popeth o fewn y tag yn mewn dogfwn HTML felly'n cael ei effeithio gan y rheolau steil.
Ond mae posib dewis rhannau eraill o'r ddogfen, heb effeithio ar bob un elfen.
O fewn y dudalen hon, mae tair adran: y neges, y bar ochr, a'r sylwadau.
<p>Neges</p>
<p>Sylwadau</p>
<p>Bar Ochr</p>
Os yw testun y neges i fod yn wahanol i destun y bar ochr neu'r sylwadau, nid yw hyn
yn llawer o ddefnydd.
Dyma lle mae id a class yn dod fewn. Os sbiwch dan y bonat (View source) mae nifer o'r tagiau HTML yn cario priodoleddau fel id="comments" neu class="post".
Os yw'r dair adran wahanol mewn divs sydd â id gwahanol, mae'r gwaith steilio'n haws:
<div id="neges">
<div id="sylwadau">
<div id="ar-ochr">
Ffeil CSS:
#neges p {
#sylwadau p {
#bar-ochr p {
Mae'r # yn cael ei ddefnyddio gyda ids. Os mai class="sylwadau" sydd wedi'i ddefnyddio, bydd rhaid ei ysgrifennu fel hyn:
.sylwadau {
Sylwer hefyd mae'r selector yn ond yn dewis pob tag paragraff o fewn y div. Ni fydd tag <h1> yn cael ei effeithio gan hyn. Gellir mynd a hyn ymhellach:
#neges p strong {
Bydd hyn yn dewis pob tag strong sydd o fewn paragraff sydd o fewn div id="neges".
Beth yw'r gwahaniaeth rhwng class ac id? Gellir ond defnydido id unwaith yn y ddogfen, ond gellir defnyddio class mwy nag unwaith.
Dyna ni am rwan. Dwi'n siwr gelli di fynd ati rwan i wenud smonach o dy flog. Cofia gadw copi o'r stylesheet cyn ei mynd ati i'w golygu.
Erbyn y tro nesaf, dwi wedi cynllunio templad syml sy'n barod i gael ei roi yn blogger. Mi wnai fynd dros hwnna i esbonio mwy am steilio a hefyd am CSS positioning.
Mae croeso i adael unrhyw gwestiynau neu sylwadau, yn enwedig ar pa mor glir dwi'n esbonio pethau.
*Yn ddigon eironig, mae'r erthygl yma'n deud yn hollol i'r gwrthwyneb i mi. Mae'n engraifft dda hefyd o bobl ignorant.
CSS, tiwtorial, dylunio.
Dangosodd rhywun yr erthygl yn Golwg ddoe i mi am y diffyg plant yng Nghymru sydd efallai'n cael effaith ar ddyfodol yr iaith.
Wnaeth o wneud i mi feddwl am y poster 'na o'r rhyfel byd cyntaf. Dyma fy fersiwn i.
A ddylai'r Gymdeithas ddechrau ymgyrch?
Dwi ddim yn ffan mawr o bel droed, ond dwi'n hoff o gic abowt efo'r hogia 'fyd.
Ond ma' Cwpan y byd ar ei ffordd, a gan na fyddai'n cefnogi neb llawar (heblaw, wrth gwrs, am Paraguay, Trinidad a Tabago, a Sweden), dyma'r agosa fydda'n ni'n cyrraedd am rai blynyddoedd o leiaf.
Welish i neges ar flog Rhys ynglyn â newid templad Blogger.
Felly dyma fi'n penderfynu ysgrifennu canllaw sut i fynd ati i ffidlan efo pryd a gwedd Blogger.
Yn y rhan yma dwi'n dangos sut mae cael y ffeil ar dy gyfrifiadur yn barod i'w olygu.
Yn gyntaf dwi'n awgrymu i ti lawrlwytho meddalwedd arbennigol, i wneud dy waith yn haws. Mae'n ddigon hawdd gwneud hyn i gyd efo Notepad (dwi'n cymryd ti'n defnyddio Windoze) ond mae'n haws golygu testun pan mae o'n wahanol lliw ayyb.
HTML-Kit - mae hwn yn broject côd agored, ac yn aidial i be 'da ni isho neud. Felly lawrlwytha, gosoda ar dy fashîn a bwtia fo fyny.
O ddashboard Blogger, clicia ar enw dy flog, ac yna ar Template.
Dyma beth sydd o dan bonat dy flog (Oce, ddim cweit, ond ta waeth am hynny). Paid a bod ofn, mae'n haws na mae'n edrych.
Clicia unrhywle ar y côd i ti weld y cursor yn fflachio. Yna pwysa Control ac A ar yr un pryd, dylai'r côd cyfan gael ei dduo (highlighted). Pwysa Control a C i gopïo, yna dos allan o dy borwr (Firefox, gobeithio!) ac agor HTML-Kit. Gwna'n siwr bod yna ffeil newydd wedi'i hagor (File>New) a bod dim testun ar y sgrin (os oes, pwysa Ctrl+A yna delete) a pwysa Control a V, gludo. Dyla'r holl gôd na rwan fod ar y sgrin, ac yn lliwiau'r enfys diolch i HTML-Kit. Os na darllena'r camau fwy ofalus.
Mae be ti'n weld o dy flaen yn gymysgedd o gôd HTML a CSS. Gan mai newid y pryd a gwedd byddwn ni yn unig, byddai'n canolbwyntio ar y CSS. Mae'n ymddangos yn agos i frig y dudalen, yn syth wedi'r tag <style type="text/css">. Mae fel arfer yn dechrau gyda rhywbeth fel
Rwan, tisho cadw dwn a dileu poeth arall. Forrd gyfleus o wneud hyn: dua'r CSS i gyd, Control ac X, Control ac A, delete, Control a V. Dim ond y CSS dyla fod ar y sgrin.
Iaith yw CSS sydd yn fformatio dogfennau. Gellir ei defnyddio gyda nifer o ieithoedd gwahanol, ac nid ond HTML yn unig. Mae CSS yn rhoi cig a gwaed ar esgyrn HTML.
Yn yr achos hwn mae'r CSS yn inline, neu'n gynnwysiedig yn y ddogfen. Mae'n posib i lincio i ffeil CSS allanol, sy'n gwneud hi'n haws i olygu, ond mi wnai adael hwnna tan y diwedd. Dwi'n awgrymu'n gry os oes gen ti le ar y we i gadw ffeil CSS a chydig o jpgs neu gifs, dyma'r ffordd ymlaen.
Felly cadwa'r ffeil ar dy ddisgen galed, gyda'r estyniad .css.
Tro nesaf byddai'n esbonio sut mae mynd ati i newid y steiliau i bersonoli dy flog.
Rhywun yn nabod y teulu yma?
O be dwi 'di weld ers dydd Sadwrn, trailer di hwn i'r gyfres newydd sy'n ymddangos yn yr UDA. Ni fydd o'n cael ei ddangos yma felly diolch byth am yr interweb!
, 3 sylw
I ferched o leiaf, yn Amercia.
via chasemeladies
Dwi wedi clywed bod un o fy hoff fandiau, y Super Furry Animals, yn gadael Sony BMG i ymuno a Rough Trade.